
S-au blocat. Camioanele electrice nu pot circula pe soselele din UE 


Infrastructura rutierd, distrusa in numele Green Deal 


Comisia Europeana vrea sa introduca o Directiva prin care sa permita 
camioanelor electrice sa depaseasca dimensiunile si greutatea admise, dat fiind 
ca cele 4 tone ale bateriei le fac nerentabile. Masura va crea un blocaj total, 
avand in vedere faptul ca va trebui reconstruita si reconfigurata intreaga 
infrastructura a Uniunii Europene. Mai mult, ar trebui modificate ramificatiile si 
sensurile giratorii, pentru a face posibila circulatia acestora, atrage atentia 
Comitetul Economic si Social European. 


inlocuirea camioanelor de transport marfa cu vehicule electrice, decisa la Bruxelles pentru 
decarbonizare, se dovedeste o alta ineptie a mintilor luminate ale UE. Apetitul 
transportatorilor pentru acest tip de vehicule este insa aproape zero, daca luam in 
considerare ca vehiculele electrice de transport marfa reprezinta doar 0,6 % din 
inmatricularile de camioane noi in Europa. Motivele sunt multiple, de la preturile mari ale 
acestora, absenta statiilor de incarcare dedicate, pana la nerentabilitatea curselor, 
cauzata de limita de greutate, care nu include si cele 4 tone ale bateriei. 


La cea din urma problema, Comisia Europeana a gasit deja solutia, intr-o propunere de 
Directiva, prin care permite vehiculelor electrice de transport marfa sa fie mai lungi si mai 
grele, pentru a-si dobandi rentabilitatea. Solutia, insd, naste o gramada de alte probleme, 
nerezolvabile pentru urmatorii 50 de ani. Este necesara o analiza suplimentara pentru a 
lua in considerare aspectele legate de infrastructura, mai ales avand in vedere ca 
drumurile existente in Europa au fost concepute astfel incat sa respecte standardele 
predominante de greutate si dimensiuni, cu o perspectiva pe termen lung de peste 45 de 
ani, atrage atentia Comitetul Economic si Social European (CESE). 


Mai mult, drumurile din UE nu sunt echipate pentru vehiculele cu emisii zero mai lungi si 
mai grele pe care Comisia Europeana vrea sa le introduca, inclusiv poduri si structuri 
portante. Ca atare, vor fi necesare investitii substantiale si ajustari ample de 
infrastructura pentru a face fata cresterii traficului, a mentine standardele actuale de 
siguranta si a construi infrastructura de incarcare necesara, semnaleaza CESE. 


Nu incap in intersectii 


CESE a mai subliniat aparitia unor dificultati cauzate de intersectiile drumurilor primare si 
secundare, inclusiv ramificatii rutiere si sensuri giratorii, deoarece reglementarile si 
criteriile existente in materie de constructie a drumurilor se bazeaza pe dimensiunile 
vehiculelor standard utilizate in prezent. 


Astfel, orice modificare a dimensiunilor ar putea avea repercusiuni majore asupra 
sigurantei in intreaga UE. Totodata, statele membre ar trebui sa investeasca in propria 
infrastructura rutiera, permitand acesteia sa suporte vehicule mai grele si mai lungi cu 
emisii zero, in special de-a lungul retelei TEN-T globale. CESE constata si o crestere a 
traficului in unele state membre ca urmare a invadarii Ucrainei de catre Rusia, aspect 


neluat in considerare in documentele Comisiei si care creeaza o presiune suplimentara 
asupra infrastructurii din statele membre care se invecineaza cu Ucraina. 


fin ce priveste introducerea unor taxe rutiere mai ridicate pentru vehiculele cu zero emisii 
ar impune o sarcina financiara suplimentara pentru operatori, inclusiv pentru multe IMM- 
uri, ceea ce ar putea descuraja adoptarea unor astfel de vehicule. Ca atare, este esential 
sa se excluda clase de greutate suplimentare pentru vehiculele cu zero emisii atunci cand 
se stabilesc tarifele de taxare rutiera, indiferent daca ele sunt sau nu diferentiate in 
functie de emisiile de CO2, in conformitate cu Directiva privind eurovinieta, considera 
CESE. 


"Trenuri’ pe sosele 


Pana la tranzitia totala la vehicule electrice, Comisia Europeana propune extinderea 
sistemelor modulare europene (EMS), ceea ce inseamna transportul containerelor care sa 
includa si remorci, si permiterea unei greutati mai mari a acestora, masura care naste si 
ea Oo gramada de probleme. Comitetul Economic si Social European si-a exprimat 
ingrijorarea ca EMS suplimentare de pe drumurile din UE ar putea fi o povara 
suplimentara inutila pentru infrastructura de parcare rutiera, pe langa deteriorarea 
drumurilor. 

